aký je náš strategický plán, keď sa nám liečebný dom machnáč podarí vyvlastniť? päť bodov pre záchranu machnáča!
kroky, ktoré plánuje sjk urobiť bezprostredne po tom, čo sa stane vlastníkom ld machnáč: 
bezodkladne staticky zabezpečiť a stabilizovať objekt, aby ďalej nedegradovali jeho cenné zachované prvky.
zabezpečiť bezpečnosť objektu, aby nedochádzalo k ďalšiemu odcudzovaniu jeho súčastí a aby nepredstavoval nebezpečenstvo pre svoje okolie.
na najvyššej odbornej úrovni s medzinárodným zastúpením vypracovať detailný architektonicko-historický výskumu liečebného domu machnáč, ktorý bude podkladom a úradmi akceptovanou metodikou jeho následnej obnovy.
získanie prostriedkov na statické zabezpečenie objektu a projektovú prípravu
vo výške 100 000 €.
oficiálne začlenenie liečebného domu machnáč do programu ehmk trenčín 2026, aby v tomto roku mohol začať slúžiť jeho programu a širokej verejnosti.
spoločnosť  jaromíra krejcara je nezisková organizácia pomenovaná na počesť  autora – architekta liečebného domu machnáč. vznik organizácie je vyústením vyše 10-ročného občianskeho a kultúrneho úsilia umeleckej skupiny opustená (re)kreácia.
spoločnosť  jaromíra krejcara spája odborníkov, kultúrne a vzdelávacie inštitúcie, samosprávu, podnikateľský a bankový sektor, grantové schémy a médiá v prospech záchrany machnáča na národnej, „československej“ ako aj európskej úrovni. viac o nás.